b'\n_START_ARTICLE_\nS\xc3\xb8lvgades Kaserne\n_START_PARAGRAPH_\nS\xc3\xb8lvgades Kaserne er en tidligere kaserne i K\xc3\xb8benhavn opf\xc3\xb8rt 1763-1771 ved arkitekten Nicolas-Henri Jardin. I 1926 overtog DSB kasernen som administrationsbygning. Byggeriet best\xc3\xa5r af to hovedfl\xc3\xb8je i k\xc3\xa6lderen og fem etager mod S\xc3\xb8lvgade og \xc3\x98ster Voldgade. I hj\xc3\xb8rnet er de knyttet sammen med et portparti. Derudover er der to sidefl\xc3\xb8je._NEWLINE_DSB har i 2012 solgt bygningerne til Ejendomsselskabet Norden, der efterf\xc3\xb8lgende udviklede Kasernen til knap 500 studieboliger._NEWLINE_P\xc3\xa5 planen over anl\xc3\xa6gget kan man se, at de to hovedfl\xc3\xb8je \xe2\x80\x93 "Voldfl\xc3\xb8jen" til venstre og "S\xc3\xb8lvfl\xc3\xb8jen" til h\xc3\xb8jre \xe2\x80\x93 danner to modst\xc3\xa5ende "F"-er. Om det var bevidst fra arkitektens side, ved man ikke, men sandsynligheden taler for, at det er en henvisning til kong Frederik V, som var konge, da byggeriet blev indledt. Over indgangsportalen finder man til geng\xc3\xa6ld kongernes Christian VII og Christian X\'s monogrammer. Christian Carl Pflueg var Jardins kondukt\xc3\xb8r, mens den skulpturelle udsmykning er udf\xc3\xb8rt af Carl Frederik Stanley._NEWLINE_Bygningerne blev fredet 1918.'